Návrh
U Z N E S E N I E
V L Á D Y  S L O V E N S K E J  R E P U B L I K Y

z..........           číslo....

k návrhu 
Štátne programy výskumu a vývoja s návrhom harmonogramu ich realizácie a finančného zabezpečenia v roku 2002 s výhľadom finančného zabezpečenia od roku 2003 do roku 2006 a definovaním ich cieľových parametrov s výhľadom do roku 2010

Číslo materiálu:       /2002
Predkladateľ:      minister školstva   

Vláda

A.	s ch v a ľ u j e

A.1 nasledujúce štátne programy výskumu a vývoja s návrhom harmonogramu ich realizácie a finančného zabezpečenia v roku 2002 a odhadom finančného zabezpečenia od roku 2003 do roku 2006 a definovaním ich cieľových parametrov s výhľadom do roku 2010 

A.1 Budovanie informačnej spoločnosti
A.2 Kvalita života – zdravie, výživa vzdelávanie
A.3 Rozvoj progresívnych technológií pre výkonnú ekonomiku
A.4 Využívanie domácich surovín a zdrojov
A.5 Uplatnenie progresívnych princípov výroby a premien energie 
A.6 Účasť spoločenských vied na rozvoji spoločnosti
A.7 Rozvoj osobnosti a talentu mladých zamestnancov a doktorandov výskumu a vývoja do 35 rokov
A.8 Komplexné riešenie podpory a efektívneho využívania infraštruktúry výskumu a vývoja
A.9 Prognóza rozvoja a využívania vedy a techniky do roku 2015 – vypracovanie metódou Technológie prognózovania (Technology Foresight)
A.10 Aktuálne otázky rozvoja spoločnosti.

A.2 zmenu doterajšieho definovania programu 028 Štátne programy výskumu a vývoja v rozpočtovej kapitole Ministerstva školstva SR v zmysle programového rozpočtovania na medzirezortný program „Štátne programy výskumu a vývoja“ s účastníkmi jednotlivých medzirezortných podprogramov podľa prílohy k uzneseniu vlády SR

B.	u k l a d á

ministrovi hospodárstva
ministrovi pôdohospodárstva
ministrovi školstva
ministrovi výstavby a regionálneho rozvoja
ministrovi práce, sociálnych vecí a rodiny
a predsedovi Slovenskej akadémie vied
    
  B.1 zabezpečiť vo svojej pôsobnosti plnenie úloh vyplývajúcich z funkcie administratívneho garanta štátnych programov výskumu a vývoja a administratívneho garanta podprogramov štátnych programov výskumu a vývoja a zosúlaďovať terminológiu programového rozpočtovania s terminológiou zákona č. 132/2002 Z. z. o vede a technike

         priebežne do 31. decembra 2005

B.2 zapracovať do štruktúr  programového rozpočtovania svojich rozpočtových kapitol schválené medzirezortné podprogramy, doplniť ich o projekty, ciele a merateľné ukazovatele a uvedené zmeny premietnúť aj v Rozpočtovom informačnom systéme.

         do 30 dní po schválení uznesenia vlády SR
	
ministrovi školstva

B.3 spolupracovať s ministrom hospodárstva, ministrom pôdohospodárstva, ministrom výstavby a regionálneho rozvoja, ministrom práce, sociálnych vecí a rodiny a predsedom Slovenskej akadémie vied pri príprave návrhu rozpočtu  na rok 2003 tak, aby všetky výdavky na vedu a techniku boli riešené minimálnym potrebným počtom medzirezortných programov a výdavky pre všetkých účastníkov medzirezortných podprogramov medzirezortného programu „Štátne programy výskumu a vývoja“ boli zapracované do návrhu rozpočtu na rok 2003 v rozpočtovej kapitole Ministerstva školstva SR 
         
 počas prípravy návrhu štátneho rozpočtu na rok 2003

B.4 riešiť zabezpečenie výdavkov na štátne programy výskumu a vývoja v roku 2003 v objeme 550 tis. Sk pri príprave návrhu štátneho rozpočtu na rok 2003  
     
   pri príprave návrhu štátneho rozpočtu na rok 2003 

B.5  po schválení štátnych programov výskumu a vývoja vládou SR požiadať Ministerstvo financií SR o rozpočtové opatrenie, vzťahujúce sa na účelové prostriedky štátneho rozpočtu na štátne programy výskumu a vývoja v roku 2002, voči Ministerstvu hospodárstva SR, Ministerstvu pôdohospodárstva SR, Slovenskej akadémii vied, Ministerstvu výstavby a regionálneho rozvoja SR a Ministerstvu práce, sociálnych vecí a rodiny SR ako účastníkom medzirezortného programu „Štátne programy výskumu a vývoja“ v rámci programového rozpočtovania 

      ihneď

Vykonajú: minister hospodárstva
                   minister pôdohospodárstva
                   minister školstva
                   minister výstavby a regionálneho rozvoja
                   minister práce, sociálnych vecí a rodiny 
             a predseda Slovenskej akadémie vied

Príloha
K návrhu uznesenia vlády SR 
z..........           číslo....

k návrhu 
Štátne programy výskumu a vývoja s návrhom harmonogramu ich realizácie a finančného zabezpečenia v roku 2002 s výhľadom finančného zabezpečenia od roku 2003 do roku 2006 a definovaním ich cieľových parametrov s výhľadom do roku 2010

Návrh na zapracovanie štátnych programov výskumu a vývoja  do programových štruktúr jednotlivých rozpočtových kapitol

 Kapitola MŠ SR  - gestor   

Medzirezortného programu 028:  Štátne programy výskumu a vývoja
 
Zámer: | Prispieť k ekonomickému a spoločenskému rozvoju Slovenska
Cieľ: | Preniesť postupne váhu vo financovaní vedy a techniky z prostriedkov štátneho rozpočtu na štátne programy výskumu a vývoja tak, aby v roku 2005 financovanie štátnych programov výskumu a vývoja z prostriedkov štátneho rozpočtu v roku 2005 predstavovalo 50% z financovania vedy a techniky. (aj v prípade ak úroveň financovania vedy a techniky v roku 2005 zostane na úrovni roku 2002).
Merateľné ukazovatele: | Preniesť váhu vo financovaní vedy a techniky na účelové financovanie v spoločnom konkurenčnom prostredí všetkých sektorov výskumu a vývoja /vysokoškolského, štátneho, neziskového a podnikateľského/ tak, aby v roku 2005 účelové financovanie vedy a techniky predstavovalo 70% z celkového financovania vedy a techniky (aj v prípade ak úroveň financovania vedy a techniky v roku 2005 zostane na úrovni roku 2002).

a súčasne účastník  podprogramov: 

Podprogramu medzirezortného programu 028:

štátny program výskumu a vývoja „Budovanie informačnej spoločnosti“
Cieľ: | Preniesť váhu financovania výskumu v oblasti informatiky na účelový spôsob financovania v spoločnom konkurenčnom prostredí.
Merateľné ukazovatele: | Zníženie výdavkov na inštitucionálne financovanie výskumu v oblasti informatiky

Podprogramu medzirezortného programu 028:

štátny program výskumu a vývoja „Komplexné riešenie podpory a efektívneho využívania infraštruktúry výskumu a vývoja“
Cieľ: | Zaviesť účelové financovanie do podpory infraštruktúry výskumu a vývoja z prostriedkov štátneho rozpočtu
Merateľné ukazovatele: | Zvýšenie efektívnosti využívania infraštruktúry výskumu a vývoja vybudovanej z prostriedkov štátneho rozpočtu jej prenajímaním

Podprogramu medzirezortného programu 028:

štátny program výskumu a vývoja „Aktuálne problémy rozvoja spoločnosti“
Cieľ: | Preniesť váhu financovania výskumu v spoločenských vedách na účelové financovanie
Merateľné ukazovatele: | Zníženie výdavkov na inštitucionálne financovanie výskumu v oblasti spoločenských vied

Podprogramu medzirezortného programu 028:

podprogram štátneho programu výskumu a vývoja „Výživa a zdravie vo výchove a vzdelávaní“
Cieľ: | Podstatne zvýšiť účelové financovanie výskumu v oblasti pedagogických a psychologických vied
Merateľné ukazovatele: | Prenesenie váhy vo financovaní výskumu   v oblasti pedagogických a psychologických vied na účelové financovanie

Podprogramu medzirezortného programu 028:

podprogram štátneho programu výskumu a vývoja „Zlepšovanie spoločenského postavenia vedy a techniky a budovanie vedeckej kariéry“
Cieľ: | Stimulovať mladých zamestnancov  výskumu a vývoja a doktorandov k zotrvaniu pôsobiť v oblasti výskumu a vývoja
Merateľné ukazovatele: | Počet mladých zamestnancov  výskumu a vývoja a doktorandov pôsobiacich v oblasti výskumu a vývoja

                                             
Kapitola SAV  - účastník   

Pod medzirezortným programom 028: Štátne programy výskumu a vývoja bude plniť podprogramy :

Podprogram medzirezortného programu 028:

štátny program výskumu a vývoja „Účasť spoločenských vied na rozvoji spoločnosti“
Cieľ: | Preniesť váhu financovania výskumu v spoločenských vedách na účelové financovanie
Merateľné ukazovatele: | Zníženie výdavkov na inštitucionálne financovanie výskumu v oblasti spoločenských vied

Podprogram medzirezortného programu 028:

štátny program výskumu a vývoja „Prognóza rozvoja a využívania vedy a techniky do roku 2015“
Cieľ: | Zaviesť prognózovanie v oblasti vedy a techniky metódou „Technology Foresight“, metódou presadzovanou EÚ, zapájajúcou do prognózovania čo najširší okruh odborníkov a spoločnosti
Merateľné ukazovatele: | Stanovenie dlhodobých reálnych cieľov a úloh vedy a techniky v SR, ktoré budú východiskom pre stanovenie strednodobých cieľov

Podprogram medzirezortného programu 028:

podprogram štátneho programu výskumu a vývoja „Genomika nádorových, kardiovaskulárnych a prenosných ochorení pre zdravšiu populáciu ľudí a zvierat“
Cieľ: | Preniesť váhu financovania výskumu v lekárskych, poľnohospodárskych, farmaceutických, biologických vedách na účelové financovanie
Merateľné ukazovatele: | Zníženie výdavkov na inštitucionálne financovanie výskumu v oblasti lekárskych, poľnohospodárskych, farmaceutických, biologických vied na účelové financovanie

Podprogram medzirezortného programu 028:

podprogram štátneho programu výskumu a vývoja „Realizácia vynikajúcich projektov a podpora profesionálneho rastu mladých zamestnancov a doktorandov výskumu a vývoja“
Cieľ: | Stimulovať mladých zamestnancov  výskumu a vývoja a doktorandov k neustálemu zvyšovaniu si svojej odbornej kvalifikácie
Merateľné ukazovatele: | Počet mladých zamestnancov  výskumu a vývoja s ukončeným doktorandským stupňom vysokoškolského vzdelania (PhD.), DrSc. atď.

                                             
Kapitola MH SR - účastník

Pod medzirezortným programom 028: Štátne programy výskumu a vývoja bude plniť podprogramy:

Podprogram medzirezortného programu 028:

štátny program výskumu a vývoja „Rozvoj progresívnych technológií pre výkonnú ekonomiku“
Cieľ: | Zvýšenie účasti priemyselného výskumu a výskumu v ďalších hospodárskych odvetviach  na rozvojových záujmoch štátu a tým priame  (povinné pri aplikovanom výskume a vývoji) zainteresovanie podnikateľskej sféry do zvyšovania investovania do výskumu a vývoja
Merateľné ukazovatele: | Zvyšovanie podielu mimorozpočtových zdrojov na celkových výdavkoch na vedu a techniku

Podprogram medzirezortného programu 028:

štátny program výskumu a vývoja „Uplatnenie progresívnych princípov výroby a premien energie“
Cieľ: | Zvýšenie účasti výskumu v oblasti energetiky  na rozvojových záujmoch štátu a tým priame  (povinné pri aplikovanom výskume a vývoji) zainteresovanie podnikateľskej sféry do zvyšovania investovania do výskumu a vývoja
Merateľné ukazovatele: | Zvyšovanie podielu mimorozpočtových zdrojov na celkových výdavkoch na vedu a techniku

Podprogram medzirezortného programu 028:

štátny program výskumu a vývoja „Využívanie domácich surovín a zdrojov“
Cieľ: | Zvýšenie účasti výskumu v oblasti surovín a zdrojov na rozvojových záujmoch štátu a tým priame (povinné pri aplikovanom výskume a vývoji) zainteresovanie podnikateľskej sféry do zvyšovania investovania do výskumu a vývoja
Merateľné ukazovatele: | Zvyšovanie podielu mimorozpočtových zdrojov na celkových výdavkoch na vedu a techniku

Kapitola  MP SR – účastník

Pod medzirezortným programom 028: Štátne programy výskumu a vývoja bude plniť podprogramy:

Podprogram medzirezortného programu 028:

podprogram štátneho programu výskumu a vývoja „Ekologizácia a ekonomická racionalizácia primárnej poľnohospodárskej produkcie“
Cieľ: | Zvýšenie podielu účelového financovania výskumu v oblasti poľnohospodárskych vied a veterinárnych vied
Merateľné ukazovatele: | Zníženie podielu inštitucionálneho financovania v oblasti poľnohospodárskych a veterinárnych vied

Podprogram medzirezortného programu 028:

podprogram štátneho programu výskumu a vývoja „Potraviny - kvalita a bezpečnosť“
Cieľ: | Zvýšenie podielu účelového financovania výskumu v oblasti potravinárstva
Merateľné ukazovatele: | Zníženie podielu inštitucionálneho financovania v oblasti potravinárstva

Kapitola  MPSVR  SR – účastník

Pod medzirezortným programom 028: Štátne programy výskumu a vývoja bude plniť podprogram:

Podprogram medzirezortného programu 028:

podprogram štátneho programu výskumu a vývoja „Stabilizácia mladých zamestnancov a doktorandov výskumu a vývoja zlepšením sociálneho zabezpečenia“
Cieľ: | Stimulovať mladých zamestnancov  výskumu a vývoja a doktorandov zlepšením ich sociálneho zabezpečenia k zotrvaniu pôsobiť v oblasti výskumu a vývoja
Merateľné ukazovatele: | Počet mladých zamestnancov  výskumu a vývoja a doktorandov pôsobiacich v oblasti výskumu a vývoja

Kapitola  MVRR SR – účastník

Pod medzirezortným programom 028: Štátne programy výskumu a vývoja bude plniť podprogram:

Podprogram medzirezortného programu 028:

podprogram štátneho programu výskumu a vývoja „Vplyv stavebných materiálov, konštrukcií a geologických faktorov na kvalitu života“
Cieľ: | Preniesť váhu financovania výskumu v oblasti stavebníctva a geológie na cielený a účelovo financovaný výskum
Merateľné ukazovatele: | Zvyšovanie podielu mimorozpočtových zdrojov na celkových výdavkoch na vedu a techniku